b"\n_START_ARTICLE_\nAlexandre-Louis-Marie Charpentier\n_START_SECTION_\nBiografia\n_START_PARAGRAPH_\nFill d'obrers, va ser aprenent d'un joier, i en acabat d'un gravador de medalles, on es va familiaritzar amb l'escultura i el baix relleu. Temptat per l'escultura, el jove va ingressar a l'Escola de Belles Arts, on no estaven obligats a continuar aprenent el gravat de medalles. Ell va acudir durant els anys 1871-1876, com a alumne al taller de gravat d'Hubert Ponscarme. Va comen\xc3\xa7ar als 21 anys, amb un petit medall\xc3\xb3 on va representar el retrat de la seva mare i va realitzar el baix relleu Tirador d'Arc, exposat al Sal\xc3\xb3 de 1879 i que va ser comprat  per Alexandre Dumas. _NEWLINE_El 1890, va exposar amb els seus amics anarquistes i neoimpressionistes com Maximilien Luce, Camille Pissarro i Paul Signac, al Sal\xc3\xb3 dels XX, manifestaci\xc3\xb3 d'avantguarda celebrada a Brussel\xc2\xb7les. Amic de Constantin Meunier i Jules Louis Rame, Charpentier va freq\xc3\xbcentar la boh\xc3\xa8mia liter\xc3\xa0ria i art\xc3\xadstica. Va col\xc2\xb7laborar en el Teatre-Lliure d'Andr\xc3\xa9 Antoine, per al que va dissenyar els programes i va fer retrats dels seus col\xc2\xb7laboradors en forma de medalles. Va dirigir la decoraci\xc3\xb3 escult\xc3\xb2rica del cabaret Chat noir._NEWLINE_Al final de la seva carrera, Charpentier va tornar al gravat de medalles, de forma especial per a la Soci\xc3\xa9t\xc3\xa9 des Amis de la m\xc3\xa9daille fran\xc3\xa7aise. Alexandre Charpentier era un amic proper de Claude Debussy, que li va dedicar una de les seves peces per a piano \xc2\xabcloches \xc3\xa0 travers les feuilles\xc2\xbb.  Debussy va ser el que va sol\xc2\xb7licitar que se li lliur\xc3\xa9s la ins\xc3\xadgnia de Cavaller de la Legi\xc3\xb3 d'Honor."